দুই বধূ এক স্বামী
দুই বধূ এক স্বামী এফ আই মানিক পরিচালিত ২০০৩ সালের বাংলাদেশী প্রণয়ধর্মী নাট্য চলচ্চিত্র। কৃতাঞ্জলী চলচ্চিত্রের ব্যানারে চলচ্চিত্রটি প্রযোজনা করেছেন চিত্রনায়ক মান্না। এর কাহিনী লিখেছেন মান্না, চিত্রনাট্য লিখেছেন মানিক এবং সংলাপ লিখেছেন আবদুল্লাহ জহির বাবু। এতে শ্রেষ্ঠাংশে অভিনয় করেছেন মান্না, মৌসুমী ও শাবনূর। চলচ্চিত্রটি ২০০৩ সালের ১১ই এপ্রিল মুক্তি পায়। এটি ২৮তম জাতীয় চলচ্চিত্র পুরস্কারে শ্রেষ্ঠ শিল্প নির্দেশক বিভাগে একটি পুরস্কার অর্জন করেন।